Gerd Heidemann, un periodista, dixo recibir los escritos dende Alemaña Oriental, llográndolos gracies al doctor Fischer, quien supuestamente consiguiera pasalos al traviés de la frontera, introduciéndolos n'Occidente. Los diarios, según el rellatu de los estafadores, yeren parte d'una coleición de documentos recuperaos d'ente los restos d'un accidente aereu en Börnersdorf, cerca de Dresde, n'abril de 1945.